Kingdom of the Planet of the Apes lander på fladskærmen 9. juli

Har du endnu ike fået set den roste Kingdom of the Planet of the Apes i biografen, får du mulighed for at se den fra sofaen den 9. juli. Her kommer det seneste afsnit af abernes opus nemlig til salg hos digitale forhandlere, oplyser Disney i en pressemeddelelse.

Det er endnu uvist hvornår filmen får premiere på Disney+ streamingtjenesten, men mon ikke der går et par måneder?

Filmen har begejstret både anmeldere og publikum over hele verden og er blevet en af ​​årets største globale billetsucceser. Den markerer begyndelsen på en ny æra for den episke Planet of the Apes-franchise.

Kingdom of the Planet of the Apes foregår flere generationer efter Cæsars regeringstid i en verden, hvor aber er den dominerende art. I filmen følger vi en abe ved navn Noa og et menneske ved navn Mae, der sammen definere fremtiden for, hvordan aber og mennesker vil sameksistere.

Trailer med danske undertekster.

Kingdom of the Planet … er instrueret af Wes Ball, der også stod bag The Maze Runner-serien. Han skal i øvrigt også instruere den kommende filmatisering af det legendariske spil The Legend of Zelda.

Filmens cast imponerer med sit fravær af store stjerner, men, hey, de fleste er jo også klædt ud som aber. Rollerne som Noa og Mae spilles af henholdsvis Owen Teague og Freya Allen. Sidstnævnte er der måske nok nogen der husker fra The Witcher-serien på Netflix, hvor hun spiller Ciri.

Kingdom of the Planet of the Apes lander på fladskærmen 9. juli